Til elever som skal begynne på medier og kommunikasjon og informasjonsteknologi   
og medieproduksjon ved Tiller videregående skole

Dato: 1.7.23

Velkommen til oss på Tiller videregående skole!

Vedrørende utstyr, utlån og utstyrsstipend

Elever med ungdomsrett i videregående opplæring har rett på utstyrsstipend. Utstyrsstipendet skal bidra til å dekke det du trenger av utstyr på den linjen du tar, som for eksempel PC eller annet nødvendig utstyr. Alle har krav på stipendet, men du må huske å søke. Les mer og søk på lanekassen.no

Elever ved medier og kommunikasjon (MK) får kr 1196 pr år.

Elever ved informasjonsteknologi og medieproduksjon (IM) får kr 2248 pr år.

**Alle som begynner på VG1MK og IM må kjøpe minnekort til bruk i eget skolearbeid. minnekort koster ca 300kr.**

Regler ved utlån av utstyr på medier og kommunikasjon og informasjonsteknologi og medieproduksjon.

1. Hovedregel: Utstyr lånes i én dag av gangen. Unntak avtales med lærer i det prosjektet du jobber med. Utstyr skal uansett alltid være med på skolen. Alt utstyr som lånes med hjem skal, om ikke annet er avtalt, leveres på skolen kl. 09.00 neste skoledag.
2. Alt utstyr som lånes skal registreres i skolens utlånssystem ved utlevering og ved innlevering. I gruppearbeid må én på gruppa være ansvarlig for utstyret. (Dette er den på gruppa utstyret registreres på).
3. Ingen elever kan videre-utlåne utstyr.
4. Utstyret må returneres til de samme lærerne som har lånt dette ut
5. Utstyret lånes ikke ut i ferier
6. Elevene plikter å behandle skolens utstyr med aktsomhet slik at det ikke oppstår fare for at skolen påføres økonomisk tap i form av reparasjoner og erstatningskjøp.
7. Alle elever skal ha nødvendig grunnopplæring på bruk av utstyr før utlån.
8. Den som låner utstyret har selv ansvaret for at det leveres tilbake i samme forfatning som det var da utstyret ble lånt.
9. Om du merker at det er noe galt med utstyret skal det umiddelbart gis beskjed til lærer.
10. Det er ikke tillatt å spise eller drikke ved datamaskinene eller ved annet teknisk utstyr på avdelingen.
11. Skolens utstyr skal kun benyttes til aktiviteter knyttet til opplæringen og utstyr lånes ikke ut til private prosjekter

**Elevens erstatningsansvar** Brudd på disse retningslinjene behandles som brudd på skolens generelle reglement, og blir behandlet tilsvarende. Utstyr som går tapt og ikke leveres tilbake til skolen må erstattes av eleven.

Wiggo Sunde

Avdelingsleder

Medier og kommunikasjon

Informasjonsteknologi og medieproduksjon

Idrettsfag med e-sport

Mob: 47025066

Mail: wigsu@trondelagfylke.no